གུ་རུ་དྲག་པོའི་རྒྱུན་ཁྱེར་བདུད་རྩིའི་ཐིག་པའི་དབུས་ཕྱོགས་ལེགས་པར་བཞུགསཿ བླ་མ་དྲག་པོའི་སྐུ་ལ་འདུད༔
ཡི་དམ་གུ་རུ་དྲག་པོ་ཡི༔ རྒྱུན་ཁྱེར་བདུད་རྩིའི་ཐིག་པ་ནི༔ བདེ་གཤེགས་རྒྱལ་བ་འདུས་པའི་སྐུ༔ གུ་
རུ་དྲག་པོར་སྐྱབས་སུ་མཆི༔ འགྲོ་རྣམས་སངས་རྒྱས་སར་འགོད་ཕྱིར༔ བྱང་ཆུབ་
མཆོག་ཏུ་སེམས་བསྐྱེད་དོ༔ ཡི་དམ་ལྷ་ཚོགས་སྤྱན་འདྲེན་གཤེགས༔ པདྨ་ཉི་ཟླའི་
གདན་ལ་བཞུགས༔ ལུས་ངག་ཡིད་གསུམ་གུས་ཕྱག་འཚལ༔ ཕྱི་ནང་གསང་བའི་
མཆོད་པ་འབུལ༔ ཐོག་མེད་ནས་བསགས་སྡིག་ལྟུང་བཤགས༔ དགེ་བ་ཀུན་ལ་
རྗེས་ཡི་རང༔ ཆོས་ཀྱི་འཁོར་ལོ་བསྐོར་བར་བསྐུལ༔ མྱ་ངན་མི་འདའ་བཞུགས་
གསོལ་འདེབས༔ བྱང་ཆུབ་ཆེན་པོའི་རྒྱུ་རུ་བསྔོ༔ དངོས་གཞི་ནི༔ ཧྰུྃ༔ ཆོས་རྣམས་སྟོང་
པའི་ངང་ཉིད་ལས༔ སྙིང་རྗེ་ཆེན་པོའི་ཀུན་ཏུ་སྣང༔ རྒྱུ་ཡི་ས་བོན་ཧཱུཾ་ཡིག་ལསཿ
འོད་ཟེར་འཕྲོ་འདུས་དོན་གཉིས་བྱས༔ བྱིན་རླབས་ནུས་མཐུ་ཚུར་བསྡུས་ཤིང༔
དུར་ཁྲོད་གཞལ་ཡས་ཆེན་པོའི་དབུས༔ བདུད་བཞི་རྒྱལ་བསེན་དམ་སྲིའི་སྟེང༔ པདྨ་
ཉི་ཟླའི་གདན་གྱི་ཁརཿ༔ ཧཱུཾ་ལས་སྐད་ཅིག་དྲན་རྫོགས་སུ༔ བདག་ཉིད་གུ་རུ་དྲག་
པོའི་སྐུ༔ དམར་ནག་ཞལ་གཅིག་ཕྱག་གཉིས་པ༔ དྲག་པོའི་སྤྱན་གསུམ་དམར་ལ་
ཟླུམཿ༔ ཞལ་གདངས་ལྗགས་འདྲིལ་མཆེ་བ་གཙིགས༔ སྨ་ར་སྨིན་མ་མེ་ལྟར་འབར༔
དབུ་སྐྲ་དམར་སེར་གྱེན་དུ་བརྫིས༔ ཐོད་སྐམ་ལྔ་ཡི་དབུ་རྒྱན་དང༔ ཐོད་རློན་ལྔ་
བཅུས་དོ་ཤལ་བྱས༔ དུར་ཁྲོད་རོལ་པའི་ཆས་བརྒྱད་གསོལ༔ ཕྱག་གཡས་རྡོ་རྗེ་
230

ཡང་གསང་ཐུགས་ཐིག་ཡི་དམ་སྐོར། ག༽
རྩེ་དགུ་པ༔ ཧཱུྃ་རམ་ཕཊ༔དགུའི་མཚན་པ་ཕྱར༔ གཡོན་པས་ལྕགས་སྡིག་མགོ་དགུ་
འགྱེད༔ དྲག་གཏུམ་རྔམས་པའི་སྟབས་ཀྱིས་འགྱིངས༔ སྤྱི་བོ་མགྲིན་པ་སྙིང་ག་དང
ལྟེ་བ་གསང་བའི་གནས་ལྔ་རུ༔ འཇམ་དཔལ་རྟ་མགྲིན་ཕྱག་རྡོར་དང༔ མཁའ་
འགྲོ་སྡེ་ལྔ་མེ་དབལ་གསལཿལ༔ གནས་གསུམ་འབྲུ་གསུམ་མཚན་པ་ལས༔ འོད་
འཕྲོས་སྐུ་གསུམ་ཞིང་ཁམས་ནས༔ རྒྱལ་བ་རྩ་གསུམ་ཡེ་ཤེས་ལྷ༔ སྤྱན་དྲངས་
དམ་ཚིག་རྟེན་ལ་ཐིམ༔ གཉིས་སུ་མེད་ཅིང་དགྱེས་པ་བསྐྱེད༔ ཕྱག་འཚལ་མཆོད་
པ་དམ་པ་འབུལ༔ སྐུ་གསུང་ཐུགས་ལ་བདག་བསྟོད་དོ༔ ཐུགས་ཀར་མཆོད་རྟེན་
བུམ་པ་རུ༔ གསེར་གྱི་རྡོ་རྗེ་རྩེ་ལྔ་པའི༔ ལྟེ་བར་ཉི་ཟླ་ག་འུའི་དབུས༔ སྲོག་གི་སྙིང་
པོ་ཧཱུཾ་ཡིག་མཐར༔ སྔགས་ཀྱི་ཕྲེང་བ་བཀོད་པ་ལས༔ འོད་འཕྲོས་རྒྱལ་བ་སྲས་
བཅས་མཆོད༔ དབང་དང་བྱིན་རླབས་དངོས་གྲུབ་བསྡུས༔ འགྲོ་དྲུག་ཀུན་གྱི་ལས་
ཉོན་སྦྱངས༔ བཀྲགས་མདངས་གཟི་བརྗིད་ཐམས་ཅད་བསྡུས༔ གཟུགས་སྣང་གུ་
རུ་དྲག་པོའི་སྐུ༔ སྒྲ་གྲགས་དྲག་པོ་སྔགས་ཀྱི་སྒྲ༔ དྲན་རྟོགས་མི་གཡོ་ཐུགས་ཀྱི་ངང༔
ཨོཾ་ཨཱཿཧཱུྃ་བཛྲ་གུ་རུ་པདྨ་ཐོད་ཕྲེང་རྩལ་བཛྲ་ས་མ་ཡ་ཛཿ སིདྡྷི་ཕ་ལ་ཧཱུྃཨཱཿ ཅུང་ཟད་
བཟླས་ཞིང༔ ཨོཾ་ཨཱཿཧཱུྃ་མ་ཧཱ་གུ་རུ་ཀྲོ་ཏ་ར་ཛ་ཧཱུཾ རྩ་བའི་བསྙེན་པ་འདི་ལ་གང་ནུས་འབད༔ དྲག་བསྙེན་
དམིགས་པ་ནི༔ སྔགས་ཕྲེང་ལས་བྱུང་འོད་ཟེར་དང༔ ཁྲོ་མཚོན་མེ་དཔུང་སྡིག་པའི་
ཚོགས༔ འཕྲོས་པས་གནོད་བྱེད་གདུག་བའི་རིགས༔ བསྐྲད་ཅིང་རྡུལ་དུ་བརླག་
པར་བསམ༔ ༀ་ཨཱཿཧཱུཾ་ཨརྩིག་ནེ་རྩིག་ན་མོ་བྷ་ག་ཝ་ཏེ་ཧཱུྃ་ཧཱུྃ་ཕཊཿ ཨ་ཧཱུྃ་ཧཱུྃ་ཕཊ༔
ཨ་ཡ་མ་དུ་རུ་ཙ་ཤ་ན་ས་མ་ཡ་ཧཱུྃ་ཧཱུྃ་ཕཊ་ཕཊ༔ བྷྱོཿ་བྷྱོཿ་བཟློག་བཟློག་བྷྱོཿ་བཟློག་
231

མདོ་མཁྱེན་བརྩེའི་གསུང་འབུམ།
ཅིག༔ ཅི་རིགས་བཟླའོ༔ ཐུན་མཐར་དབྱངས་གསལ་རྟེན་འབྲེལ་སྙིང་པོ་དང༔ སྟོང་ཚིགས་ཀྱིས་མཆོད་ཅིང་བསྟོད་
ལ༔ ཡི་གེ་བརྒྱ་བ་ལན་གསུམ་གྱི་མཐར༔ བསྡུ་རིམ་ནི༔ སྣོད་བཅུད་འོད་ཞུ་རང་ལ་ཐིམ རང་ཉིད་
ཐུགས་ཀའི་ཧཱུཾ་ལ་བསྡུ༔ དེ་ཡང་མི་དམིགས་སྟོང་པའི་ངང༔ རང་རིག་གཉུག་མའི་
གཤིས་སུ་ཨཱཿ༔ སླར་ཡང་རྡོ་རྗེ་རྩེ་གསུམ་པ༔ མེ་དཔུང་འབར་བའི་ལམ་ཁྱེར་
བསྒོམཿ རྗེས་ལ་བསྔོ་སྨོན་བཀྲིས་བྱ༔ ཡི་དམ་གུ་རུ་དྲག་པོ་ཡི༔ རྒྱུན་ཁྱེར་ཉམས་ལེན་སྙིང་པོ་འདི༔ ལས་ཅན་
རྒྱལ་རིགས་ལྷ་སྲས་ཀྱི༔ བསྐུལ་ལྟར་དུས་མཐའི་གཏེར་མིང་འཛིན༔ ཁྲག་འཐུང་བདེ་བའི་རྡོ་རྗེ་ཡིས༔ ནམ་མཁའ་
མཛོད་ཀྱི་ཆོས་སྡེ་ལསཿ ཕབ་བཞིན་ཡི་གེ་འདུ་བྱེད་མཁན༔ བྷོ་དྷི་ཛ་ཡིས་བགྱིས་པའོ༔ ས་མ་ཡ༔ རྒྱ་རྒྱ་རྒྱ༔ དགེའོ༔
དགེའོ༔ དགེའོ༔